Santa Barbara (Kalifornio)

dekstra|eta|260ra|Satelitfoto de Santa Barbara
eta|260ra|dekstra|Santa Barbara
Santa Barbara estas urbo en Kalifornio (Usono). Ĝi estas la ĉefurbo de la kantono Santa Barbara. En la jaro 2007 ĝi havis 89 456 loĝantojn.

La urbo estas konstruita apud misiejo establita je la 4-a de decembro 1786 fare de hispanaj franciskanoj kaj nomata laŭ Sankta Barbara. Je la 29-a de junio 1925 la urbo estis grave damaĝita de tertremo kaj poste grandparte rekonstruita. Nuntempe Santa Barbara estas prospera urbo kiu estas populara kiel turisma celo kaj kiel loĝloko de famuloj. La Universitato de Kalifornio havas ankaŭ terenon apud Santa Barbara.

Du konstruaĵoj en Santa Barbara estas sur la nacia historia monumentolisto de Usono, nome la misiejo kaj la Rafael-Gonzales-domo. Plue estas botanika ĝardeno norde de la urbo, (Santa Barbara Botanic Garden) kaj flughaveno, (Santa Barbara Airport) (SBA).

 Topografio kaj klimato 
Santa Barbara situas je 34°25'33" nordaj latitudaj gradoj, 119°42'51" okcidentaj longitudaj gradoj (34,425804, -119,714189), ĉ. 160 km nordokcidente de Losanĝeleso, ĉe la bordo de la Pacifiko. La Santa-Ynez-montaro leviĝas malantaŭ la urbo ĝis altoj de pli ol 1300 m kaj la klimato estas mediteranea.

 Servoj 
 ABC-CLIO
 Universitato de Kalifornio en Santa Barbara 

 Partnerurboj 
  Dingle (Irlando), ekde 2003

 Famaj loĝantoj 
Santa Barbara estas la naskiĝloko de:
 David Woodard, direktoro kaj verkisto
 Sara La Fountain finna kaj usona ĉefkuiristino, kuirlibro-aŭtorino, fasonistino, kaj tv-prezentistino
 Alex D. Linz, aktoro
 Katy Perry, kantistino

Santa Barbara estas la loĝloko de:

 Ray Bradbury, verkisto

 John Cleese, aktoro
 Kirk Douglas, aktoro

 Bruce Johnston, muzikisto

 Rob Lowe, aktoro

 Oprah Winfrey, aktorino - tv-prezentistino

Mortis en Santa Barbara:
 Ernő Dániel (pianisto), hungardevena pianisto-dirigento
 Mihály Várkonyi, hungardevena aktoro

 Eksteraj ligiloj 
 Oficiala retejo
 Tertremoj en Santa Barbara 

Koordinatoj: 

Kategorio:Urboj de Kalifornio